Casa Castagnola

A Casa Castagnola hè una casa situata in u quartieru di u Vechju Portu, chjamatu ancu Terra Vechja, in Bastia in u dipartimentu francese di Corsica suprana.

A casa hè stata parzialmente classificata cum'è munumentu storicu in u 1993.

 Storia 
A casa appartenia à a famiglia Castagnola, originaria di Liguria . Hè stata custruita à a fine di u XVIu seculu. Era una famiglia chì s'hè arricchita grazia à u cummerciu cun l'Italia.

Hè famosa per l'iscrizione " Col tempo " (in talianu), nant'à a so facciata, sopra à u purtone principale chi si trova à E Terrazze . A tradizione orale conta chì stu mottu era una risposta à a famiglia Cardi, famiglia rivale di i Castagnola, chì avia u so palazzu ghjustu in faccia è chì era più altu.

 Descrizzione 

 U bassurilievu 
A facciata nordu hè decurata cù un bassurilievu chì rapresenta à San Roccu, prutettore di l'epidemie. Hè un ricordu di una epidemia di pesta chì hà culpitu a cità in u 1569. A storia dice chì a pesta s'hè firmata à e porte di a cità, in stu locu  .

 L'affreschi 

L'entrata da u latu di E Terrazze hè decurata di pitture à l'affrescu di u XVIIu seculu. Durante un certu tempu s'hè pensatu chi e pitture rapresentavanu a battaglia di Lepanto ; hè avà pruvatu ch'ellu ùn hè micca u casu.

 U purtone 

U purtone chì si trova à E Terrazze hè tippicu di i purtoni di e famiglie impurtante di u 17u seculu. Hè decuratu à zemba, in rilievu. Sopra hè statu messu un fruntone triangulare rottu.

 Note è riferimenti